EU-tilsyn slår alarm etter helikopterstyrten på Turøy
I varselet, som ble publisert på EASAs nettsider torsdag ettermiddag, skriver tilsynet at de frem til ytterligere undersøkelser er gjennomført er nødt til å sette hele flåten av Airbus-helikoptrene S 332 L2 og EC 225 LP på bakken. I går publiserte Havarikommisjonen i Norge en rapport med bilder av to metall-deler fra girkassen til det havarerte helikopteret. De to metall-delene bar tydelig preg av skader og/eller slitasje. Se bildene: Denne metall-delen kan ha sendt 13 mennesker i døden Rapporten fra Havarikommisjonen ble sendt til EASA (European Aviation Safety Agency) onsdag kveld, og tilsynet brukte dermed et knapt døgn på å beslutte å sette alle de aktuelle helikoptrene på bakken. Se stor spesial: Slik skjedde helikopterulykken e Helikopteret som styrtet ved Turøy i april, var en Super Puma med modellbetegnelsen EC225LP. Kort tid etter ulykken ble denne helikoptertypen tatt ut av passasjertransport i Norge og Storbritannia. Noen dager senere ble flygeforbudet også utvidet til å omfatte forgjengeren AS332L2. Det har likevel vært lov til å bruke disse helikoptrene til søk- og redningsoppdrag, men nå strammer Luftfartstilsynet inn og fjerner dette unntaket. – Det er viktig å påpeke at ulykken fortsatt er under etterforskning av Havarikommisjonen og at noen endelig årsak til ulykken er ennå ikke fastlagt. Luftfartstilsynet vil holde tett kontakt med alle helikopteroperatører offshore og vil fortsatt følge granskingen nøye, opplyser Luftfartstilsynet. Tolv menn og en kvinne i alderen 32 til 60 år omkom i helikopterulykken ved Turøy nordvest for Sotra i Hordaland klokken 12 fredag 29. april. Helikopteret var på vei fra den Statoil-drevne oljeplattformen Gullfaks B i Nordsjøen til Bergen lufthavn, Flesland. Helikopteret styrtet etter at rotoren løsnet. Flere av delene fra helikopteret er sendt til Frankrike og England for videre undersøkelser. Ifølge flightradar24.com stupte helikopteret 640 meter de siste ti sekundene før det traff bakken. Havarikommisjonen har lagt fram flere foreløpige rapporter etter ulykken. I en ny rapport 1. juni gir de en umiddelbar sikkerhetstilråding overfor det europeiske luftfartssikkerhetsbyrået (EASA). Airbus Helicopters har ikke besvart VGs henvendelse torsdag ettermiddag. Slik var helikopterets siste flygninger før det styrtet:
To helikoptertyper fra Airbus må umiddelbart settes på bakken i hele Europa etter nye funn fra helikopterstyrten på Turøy.